Sigurd Aa. Aarnes

Sigurd Aage Aarnes (født 12. februar 1924 i Oslo, død 17. januar 2007) var en norsk litteraturhistoriker.

Aarnes studerte ved Universitetet i Oslo, hvor han tok hovedfag i nordisk. I de neste årene, fra 1951 til 1962 arbeidet han som lektor ved skoler i Årdal, Risør og Fana, med et to års avbrudd som forskningsstipendiat (1958–1960). I 1962 tok han doktorgraden ved Universitetet i Bergen med en avhandling om Grundtvig.

Fra 1962 var Aarnes tilknyttet Universitetet i Bergen, fra 1964 som universitetslektor (først midlertidig, fast fra 1967), og fra 1969 som førstelektor. I 1988 fikk han et professorat i litteraturhistorie, som han beholdt til han gikk av i 1992.

Aarnes' spesialfelt var den norske litteraturen på 1800-tallet. Han skrev blant annet om Camilla Collett, J. S. Welhaven, Henrik Wergeland, Jørgen Moe, Bjørnstjerne Bjørnson og Henrik Ibsen.

Referanser

Eksterne lenker 

 Asbjørn Aarseth: Nekrolog i På høyden

Norske litteraturhistorikere og litteraturkritikere
Professorer ved Universitetet i Bergen